རི་རྩེར་སླེབས་རྗེས་ཤིང་སྡོང་ཆེན་པོ་གཅིག་ཡོད་པ་དེ་ལ་སྟ་རེ་ལན་འགའ་ཞུས།སྡོང་རྒན་དེའི་ཁོག་པ་ནས་གློ་བུར་དུ་དྲང་སྲོང་མགོ་བོ་དུང་ལྟར་དཀར་བ།མིག་གཡུ་ལྟར་སྔོ་བ།དཔྲལ་བ་གཉེར་མས་གང་བ།ཨོམ་ཚོམ་དཀར་པོ་སྐེད་པའི་བར་སླེབས་པ་ཞིག་དོན་ནས།ཁྱོད་ཀྱིས་ངའི་སྡོད་ཁང་ལ་སྟ་རེ་གཞུས་ནས་ཅི་བྱེད་ཅེས་སྨྲས་པས།བློ་བཟང་གིས་ཕྱག་འཚལ་བཞིན་དུ་འདི་ཁྱེད་ཀྱི་བཞུགས་གནས་ཡིན་པ་བདག་གིས་མ་ཤེས།བདག་གི་ཁྱིམ་དུ་མེ་ཤིང་མེད་པས་ཤིང་ཕྲན་བུ་གཅོད་པར་ཡོང་བས་སྟ་རེ་གཞུ་བར་ཐལ།ཁྱེད་ཀྱིས་ཅི་ནས་ཀྱང་བཟོད་པར་མཛོད་ཅིག་ཅེས་ཞུས།